stanford-oval/wikipedia huggingface dataset:
בית הכנסת אנקרה

| --- | --- |

 מידע כללי
 סוג:  בית כנסת 
 מיקום:  אנקרה 
 מדינה:  טורקיה 
 קואורדינטות:  39°56′08″N 32°51′38″E﻿ / ﻿39.9355°N 32.8605°E﻿ / 39.9355; 32.8605
  (למפת אנקרה מוגדלת) בית הכנסת אנקרה(למפת אנקרה רגילה) בית הכנסת אנקרה(למפת טורקיה רגילה) אנקרה איסטנבול איזמיר בורסה אדנה גזיאנטפ קוניה אנטליה דיארבקיר קייסרי סמסון ארזורום גאורגיה אר. א. עיראק סוריה יוון בולגריה הים האגאי  הים התיכון הים השחורבית הכנסת אנקרה(למפת טורקיה מוגדלת) אנקרה איסטנבול איזמיר בורסה אדנה גזיאנטפ קוניה אנטליה דיארבקיר קייסרי סמסון ארזורום גאורגיה אר. א. עיראק סוריה יוון בולגריה הים האגאי  הים התיכון הים השחורבית הכנסת אנקרה
 
בית הכנסת אנקרה (בטורקית: Ankara Sinagogu) הוא בית הכנסת היחיד הקיים כיום באנקרה, בירת טורקיה. בית הכנסת נפתח לראשונה לפני כ-750 שנה, ושימש במקור את הקהילה הרומניוטית בעיר. בתקופה העות'מאנית, לאחר גירוש ספרד הגיעו לאנקרה יהודים ספרדים ופורטוגזים, ובית הכנסת הפך לבית כנסת ספרדי. בית הכנסת קרס  בשנת 1840 ונבנה מחדש ב-1843. ב-1907 שופץ בית הכנסת. בית הכנסת יכול להכיל כ-100 מתפללים. מאז שנות ה-70 של המאה ה-20, עם התמעטות מספר התושבים היהודים באנקרה ומעברם לשכונות מרוחקות, לא מתקיימות תפילות סדירות בבית הכנסת.
ראו גם

רשימת בתי כנסת בטורקיה
בפטימבי גומיס

בפטימבי "בפה" גומיס (בצרפתית: Bafétimbi "Bafé" Gomis; נולד ב-6 באוגוסט 1985 בלה-סיין-סור-מר, צרפת) הוא כדורגלן צרפתי ממוצא סנגלי המשחק בעמדת החלוץ. בעבר שיחק במשך ארבע עונות בסנט אטיין, במדיה נחשב לאחד השחקנים הצעירים הטובים בצרפת לאחר שהיה מלך השערים של הקבוצה במשך שלוש שנים ברציפות (2007-2009).
קריירת מועדונים > סנט אטיין

לאחר שלוש שנים בקבוצות הנוער והמילואים של מועדון הכדורגל סנט אטיין, עלה גומיס באמצע עונת 2003/2004 לקבוצה הבוגרת (דאז בליגה הצרפתית השנייה) ועם שני שערים ב-11 הופעות סייע לה לזכות באליפות הליגה ולהעפיל לליגת העל הצרפתית. במחצית העונה שלאחר מכן הושאל לטרואה מהליגה השנייה ועם שישה שערים ב-13 משחקים הוביל אותה למקום השלישי בליגה והעפלה לליגה הראשונה.
בעונת 2005/2006 שב לסנט אטיין, אך הפגין יכולת חלשה וסיים את העונה עם שני שערים בלבד ב-24 משחקים. בעונה הבאה כבר היה משמעותי בהרבה ברוצטייה של סנט אטיין ואף היה מלך השערים שלה עם 10 שערים ב-30 משחקים. עונת 2007/2008 הייתה עונת השיא של גומיס בסנט אטיין, הוא הבקיע 16 שערים ב-34 משחקים ודורג שלישי בטבלת מלך השערים של הליגה הצרפתית. כמו כן, הוביל את קבוצתו למקום החמישי בסיום העונה ולהעפלה למוקדמות גביע אופ"א.
גם את עונת 2008/2009 החל בצורה מצוינת ועם צמד במשחק הגומלין של מוקדמות גביע אופ"א נגד הפועל תל אביב הוביל את סנט אטיין לניצחון 2–4 בסיכום שני המשחקים והעפלה לשלב הבתים של המפעל. את הטורניר עצמו פתח טוב עם שער בניצחון 1–3 על פ.צ. קופנהגן במחזור הפתיחה של שלב הבתים, אך בהמשך לא בלט והבקיע עוד שער אחד בלבד במשחק הראשון של שלב 32 הגדולות נגד אולימפיאקוס. לבסוף הודחה קבוצתו בשמינית הגמר על ידי ורדר ברמן. למרות ההצלחה הרבה באירופה, בליגה הצרפתית הידרדרה סנט אטיין משמעותית ובמשך העונה כולה נלחמה על הישארותה בליגה, כאשר רק ניצחון 0–4 על ולנסיאן במחזור הסיום הבטיח לה את המקום ה-17 המוביל להישארות בליגה. מבחינה אישית השלים גומיס עונה נוספת כמלך השערים של סנט אטיין עם 10 שערים ב-36 משחקים.
קריירת מועדונים > אולימפיק ליון

ב-29 ביולי 2009 עבר גומיס לאולימפיק ליון תמורת 13 מיליון אירו והוחתם על חוזה לחמש שנים בקבוצה. בעקבות זאת, הפך לשחקן השישי בלבד בהיסטוריית הכדורגל הצרפתי שעובר ישירות מסנט אטיין ליריבתה העיקרית, ליון.
קריירת מועדונים > סוונסי סיטי

ב-28 ביוני 2014 חתם גומיס בסוונסי סיטי האנגלית ל-4 שנים. בעונתו הראשונה בקבוצה הבקיע 7 שערים בליגה ו-10 בכל המסגרות. בעונתו השנייה הבקיע 6 שערום בליגה ושער נוסף בגביע הליגה.
קריירת מועדונים > מרסיי

ב-29 ביולי 2016 הושאל גומיס למרסיי לעונה אחת. בעונתו היחידה בקבוצה הבקיע 20 שערים בליגה ו-21 בכל המסגרות.
קריירת מועדונים > גלאטסראיי

ב-28 ביוני 2017 חתם גומיס בגלאטסראיי הטורקית. בעונתו הבודדת בטורקיה כבש גומיס 32 שערים ב-38 הופעות. בסיום העונה עבר לאל-הילאל מליגת העל הסעודית. בעונתו הראשונה זכה עם הקבוצה בליגת האלופות האסיאתית, בעונתו השנייה הוביל את אל-הילאל לזכייה באליפות סעודיה. ב-2 בפברואר 2022 חזר גומיס לגלאטסראיי.
נבחרת לאומית

ב-18 במאי 2008 זומן גומיס לסגל המורחב של נבחרת צרפת לקראת יורו 2008, כאשר הוא מועדף על פני החלוץ הוותיק דויד טרזגה. את הופעת הבכורה שלו בנבחרת ערך במשחק הכנה נגד אקוודור, כאשר נכנס כמחליף 26 דקות לסיום המשחק והבקיע צמד שערים שנתן לנבחרתו ניצחון 0–2. בכך הפך לשחקן הראשון מאז זינדין זידאן שמבקיע צמד במשחק הבכורה שלו בנבחרת. יום לאחר המשחק נכלל בסגל הסופי של צרפת ליורו.
ב-9 ביוני 2008 ערך את הופעתו הראשונה ביורו, כאשר נכנס כמחליף במקומו של ניקולא אנלקה בתיקו 0-0 של צרפת מול רומניה. לאחר פתיחת עונה טובה במדי אולימפיק ליון בשנת 2009 זומן שוב לנבחרת וערך שתי הופעות נוספות נגד איי פארו ואוסטריה במסגרת מוקדמות מונדיאל 2010. עם זאת, לא נכלל בסגל צרפת למונדיאל עצמו, לאחר שלא זומן על ידי מאמן הנבחרת ריימונד דומנק.
סטטיסטיקות קריירה

נכון ל-21 באפריל 2016‏
| מועדון | עונה | ליגה> הופעות | ליגה> שערים | גביע> הופעות | גביע> שערים | אירופה> הופעות | אירופה> שערים | סך הכול> הופעות | סך הכול> שערים |
| --- | --- | --- | --- | --- | --- | --- | --- | --- | --- |
| סנט אטיין | 2003/2004 | 11 | 2 | 3 | 0 | 0 | 0 | 14 | 2 |
| סנט אטיין | 2004/2005 | 6 | 0 | 1 | 0 | 0 | 0 | 7 | 0 |
| טרואה | 2004/2005 | 13 | 6 | 0 | 0 | 0 | 0 | 13 | 6 |
| סנט אטיין | 2005/2006 | 24 | 2 | 2 | 0 | 0 | 0 | 26 | 2 |
| סנט אטיין | 2006/2007 | 30 | 10 | 4 | 3 | 0 | 0 | 34 | 13 |
| סנט אטיין | 2007/2008 | 34 | 16 | 2 | 0 | 0 | 0 | 36 | 16 |
| סנט אטיין | 2008/2009 | 36 | 10 | 3 | 2 | 8 | 4 | 47 | 16 |
| אולימפיק ליון | 2009/2010 | 37 | 10 | 4 | 1 | 10 | 4 | 51 | 15 |
| אולימפיק ליון | 2010/2011 | 13 | 2 | 0 | 0 | 0 | 0 | 13 | 2 |
| אולימפיק ליון | 2011/2012 | 36 | 14 | 9 | 5 | 6 | 5 | 51 | 24 |
| אולימפיק ליון | 2012/2013 | 37 | 16 | 2 | 2 | 5 | 2 | 44 | 20 |
| אולימפיק ליון | 2013/2014 | 33 | 14 | 7 | 5 | 9 | 3 | 49 | 22 |
| סוונסי סיטי | 2014/2015 | 32 | 7 | 5 | 3 | 0 | 0 | 37 | 10 |
| סוונסי סיטי | 2015/2016 | 33 | 6 | 1 | 0 | 1 | 1 | 33 | 7 |
| סך הכול בקריירה | סך הכול בקריירה | 337 | 110 | 35 | 19 | 44 | 18 | 416 | 147 |
הערות שוליים

↑  כתבה באתר ESPN
↑  כתבה באתר הרשמי של הכדורגל הצרפתי
↑  סטטיסטיקות קריירה באתר התאחדות הכדורגל הצרפתית
| נבחרת צרפת – יורו 2008 |
| --- | --- | --- |
|  1 מנדנדה •  2 בומסונג •  3 אבידל •  4 ויירה •  5 גאלאס •  6 מאקללה •  7 מאלודה •  8 אנלקה •  9 בנזמה •  10 גובו •   11 נאסרי •  12 הנרי • 13 אברה •  14 קלרק • 15 תוראם • 16 פריי • 17 סקילאצ'י • 18 גומיס • 19 סניול • 20 טולאלאן • 21 דיארה • 22 ריברי • 23 קופה • מאמן: דומאנק |  1 מנדנדה •  2 בומסונג •  3 אבידל •  4 ויירה •  5 גאלאס •  6 מאקללה •  7 מאלודה •  8 אנלקה •  9 בנזמה •  10 גובו •   11 נאסרי •  12 הנרי • 13 אברה •  14 קלרק • 15 תוראם • 16 פריי • 17 סקילאצ'י • 18 גומיס • 19 סניול • 20 טולאלאן • 21 דיארה • 22 ריברי • 23 קופה • מאמן: דומאנק | צרפת |
| --- | --- |
בקרת זהויות :  MusicBrainz: b1777f32-adca-462d-afed-3935de1a5547
ברתולד פון דיימלינג

| --- | --- |

ברתולד פון דיימלינג
 לידה:  21 במרץ 1853 קרלסרוהה, הדוכסות הגדולה של באדן 
 פטירה:  3 בפברואר 1944 (בגיל 90) באדן-באדן, גרמניה הנאצית גרמניה הנאצית
 מדינה:  הרייך הגרמני 
 השתייכות:   צבא הקיסרות הגרמנית
 תקופת הפעילות:  1871–1917 (כ־46 שנים)
 דרגה:  גנרל חיל הרגלים
 תפקידים בשירות
 מפקד הדיוויזיה ה-29   מפקד הקורפוס ה-15
 פעולות ומבצעים
 מלחמת העולם הראשונה
 עיטורים
 פור לה מריט
 
ברתולד פון דיימלינג (בגרמנית: Berthold von Deimling; 21 במרץ 1853 – 3 בפברואר 1944), גנרל גרמני שפיקד על כוחות במלחמת העולם הראשונה.
ביוגרפיה > תחילת הקריירה

פון דיימלינג נולד ב-21 במרץ 1853, בקרלסרוהה שהשתייכה לדוכסות הגדולה של באדן. בשנת 1871 התגייס פון דיימלינג לצבא הפרוסי, והצטרף לרגימנט רגלים ה-85 (הולשטיין). בהמשך מילא פון דיימלינג תפקידי פיקוד ומטה, בשנת 1898 מונה למפקד גדוד ברגימנט הרגלים ה-112 (באדן ה-4 - הנסיך וילהלם), ונשלח עמו לדרום-מערב אפריקה הגרמנית. בשנת 1905 השתתף ברצח העם של ההררו והנאמה, ובשנת 1906 מונה למפקד הכוחות במזרח אפריקה הגרמנית. בשנת 1907 הועלה לדרגת גנרל מיור, ומונה למפקד החטיבה ה-58. בשנת 1910 הועלה לדרגת גנרל לוטננט ומונה למפקד הדיוויזיה ה-29. בשנת 1913 מונה למפקד הקורפוס ה-15, ובשנת 1914 הועלה לדרגת גנרל חיל הרגלים.
ביוגרפיה > מלחמת העולם הראשונה ואחריתו

עם פרוץ מלחמת העולם הראשונה היה פון דיימלינג מפקד הקורפוס ה-15 שהיה חלק מהארמייה השביעית ולחם בחזית המערבית. הקורפוס בפיקודו נטל חלק בקרב מילוז ולאחר מכן בקרב לורן. לאחר מכן לחם כחלק מהארמייה הרביעית בקרב איפר הראשון, ובשנת 1916 לחם כחלק מהארמייה החמישית בקרב ורדן. באותה שנה קיבל פון דיימלינג את עיטור הפור לה מריט, ובשנת 1917 פרש לביתו.
לאחר המלחמה היה פון דיימלינג חבר במפלגה הדמוקרטית הגרמנית והפך לפציפיסט, וב-3 בפברואר 1944 מת בביתו שבבאדן-באדן.
ראו גם

הקיסרות הגרמנית במלחמת העולם הראשונה
ברוך קאלומיטי

| --- | --- |
 כינוי:  בכור
 פטירה:  1825 ח' באב ה'תקפ"ה
 מדינה:  האימפריה העות'מאנית
 מקום מגורים:  איזמיר
 תפקידים נוספים:  ראש ישיבה
 תלמידיו:  הרב בכור יצחק נאבארו, הרב אריה הכהן ועוד
 חיבוריו:  אבק דרכים
 אב:  רבי יקר
 
הרב ברוך בן יקר קאלומיטי (קאלומיטו; נפטר ב-23 ביולי 1825) היה ראש ישיבה ופוסק באזמיר ומחבר ספר אבק דרכים.
ביוגרפיה

נולד לרבי יקר. סבו היה רבי יעקב בן נעים, והיה נינו של הרב אהרן לפפא. דודו היה רבי יאודה אלגזי נישא לבתו של הרב יצחק אלבעלי, בנו של הרב יעקב אלבעלי.
למד תורה אצל הרב יצחק נוניס בילמונטי, אצל הרב יצחק מאיו וכן קיבל תורה מהרב יוסף רפאל חזן, מחבר ספר חקרי לב. כיהן כראש ישיבת בית הלוי באזמיר. הרב חיים פאלאג'י מספר עליו כי הידר במצוות הלבשת ערומים, עד כי כל בגד שהיה לובש, היה מתנה בעת רכישתו, שאם יראה עני ללא מלבוש מתאים יעניק לו את בגדו. על מצוות אהבת ישראל כתב:
דלא יאמר אדם, אקום ואטור שנאה לחברי, כי מה איסור יש בזה, כיוון שהוא עשה שלא כהוגן אף אני אעשה לו שלא כהוגן, דומייא ד"הבא להורגך השכם להורגו". לזה אמר "לא תקום ולא תיטור ואהבת לרעך עמוך אני השם" שאם אין אתה אוהב לחברך כמותך, ואתה נוטר ונוקם, אם כן, אתה פוגע בצלם שלי, וז"ש: "ואהבת לרעך כמוך אני ה - שחברך היינו כמו "אני ה' שהוא צלם שלי, נמצא דהאדם הוא צלם אלהים ממש
פטירתו

נפטר בח' באב ה'תקפ"ה. בימים קודם פטירתו, מרוב צער על פטירת רבם, ביקשו תלמידיו לנהוג את כל דיני אבילות אשר נפסקו בשולחן ערוך על רבו שלימדו חכמה, וביניהם אנינות, חליצת כתף ונעילת הסנדל, שלא כמנהג אזמיר. רבה של העיר, הרב רפאל אשכנזי, לא היה מרוצה מכוונתם, עד ש”ואדון השלום עשה שלום ביניהם והייתה הפשירה פשר דבר כי לקח אותו אלהים ביום שבת קודש ח' לחדש אב סמוך למנחה ונקבר בליל ט' באב שהוא יום א' לאבלות שכולם נהגו בו אבלות יום א' בשלימות בחליצת מנעל. זכותו יגן עלינו אמן.” (יפה ללב חלק ג', יו"ד סימן ש"מ אות ח').
על מצבתו נכתב: ”החכם הלמדן מדוכא ביסורין כמו"ה ברוך קאלומיטו המתקרה בכור ז"ל ב"ס אבק דרכים ח' אב תקפ"ה”.
תלמידיו

כראש ישיבה העמיד תלמידים הרבה. הבולטים שבהם היו:
הרב בכור יצחק נאבארו, מחבר ספר פני מבין, ולב מבין.
הרב נסים חיים משה מודעי, מחבר ספר דרישה מחיים, שמכנה אותו "עט"ר אדוני ומורי".
הרב אריה הכהן ארייאש, מחבר ספר שפתי רננות (אזמיר תרכ"ג).
רבי נסים יצחק אלגראנאטי, מחבר ספר חכמה מאין (אזמיר תרמ"ב)
הרב אליה הלוי, הרב משה קארמונה.
חיבורו

חיבר את ספר אבק דרכים (שאלוניקי תקע"ד) ובו 4 דרכים (נושאים): דרך גבר - דרושים לנישואים, דרך המת - הספדים, דרך חכמה - דרוש על כבוד תלמידי חכמים, דרך שלום - שאלות ותשובות, חלקן לא לפי סדר, וחלקם על פי סדר אורח חיים - חלקן מאת הרב יעקב בן נעים ועל סדר יורה דעה - ובו תשובה מהרב אהרן לפפה. לקראת סוף הספר נדפס דרוש לנישואין לבת הגביר שם טוב לוי, שתרם את הוצאות הדפסת הספר. בסוף הספר קיימים ליקוטים של חידושי הרב על פרשיות התורה בספרים בראשית ושמות, וכן על תהלים, איוב ופרקי אבות. שם הספר רומז לשם המחבר: אני ברוך קאלומיטי ”והוא אבק דרכים לכל הספרים שקדמוני” (אבק דרכים, הקדמת המחבר).
לקריאה נוספת

חכם ברוך קאלומיטי, באתר "החכם היומי"
הערות שוליים

↑  דרישה מחיים, דרוש ו' לנישואין
↑  אבק דרכים, דרך המת דרוש ג
↑  אבק דרכים, דרך המת דרוש ד'
↑  אבק דרכים, דרך המת דרוש ה'
↑  צדקה לחיים, מערכת ה, אות קע"ג
↑  אהרן פריימאן, מצבות רבני וחכמי אזמיר, עמוד 148
↑  דרישה מחיים לרבי נסים חיים משה מודעי
↑  אבק דרכים, דרך המת, דרוש א
1 2  אבק דרכים, דרך גבר דרוש ב'
| --- | --- |
בקרת זהויות :  NLI: 987007526992405171  VIAF: 66331629   WorldCat (עם VIAF): 66331629 
אבק דרכים
ג'וזפה סבאדיני

ג'וזפה סבאדיני (באיטלקית: Giuseppe Sabadini; נולד ב-26 במרץ 1949) הוא מאמן וכדורגלן עבר איטלקי ששיחק בעמדת הבלם.
כשחקן, סבאדיני זכה ביחד עם מילאן שלוש פעמים בגביע האיטלקי ופעם אחת בגביע אירופה למחזיקות גביע.
קריירה

סבאדיני שיחק 18 עונות בסרייה א' עבור מועדוני כדורגל כמו סמפדוריה, מילאן, קטנזארו, קטניה ואסקולי, כשבמאזנו 393 הופעות ו-17 שערים.
סבאדיני שיחק עבור המדים הלאומיים של נבחרת איטליה ארבע פעמים, ואף נכלל בסגל שלה למונדיאל 1974, אך לא נטל חלק באף משחק בטורניר.
תארים

הגביע האיטלקי (3): 1971/72, 1972/73, 1976/77
גביע אירופה למחזיקות גביע (1): 1972/73
בית הכנסת באג' סבא

| --- | --- |
אין תמונה חופשית
 מידע כללי
 סוג:  בית כנסת 
 על שם:  Bagh-e Saba 
 כתובת:  רח' מוגדאם (Moghadam)
 מיקום:  טהראן
 מדינה:  איראן
 מייסדים:  קהילת יהודי באג' סבא, טהראן
 זרם:  יהדות איראן
 הקמה ובנייה
 תקופת הבנייה:  1951–1952
 תאריך פתיחה רשמי:  1952
 מידות
 קומות:  2
 מידע טכני
 קיבולת:  300 מבקרים בקומה העליונה ו-150 מבקרים בקומת הקרקע
 קואורדינטות:  35°42′59″N 51°26′25″E﻿ / ﻿35.7165°N 51.4402°E﻿ / 35.7165; 51.4402
 he
 
בית הכנסת באג' סבא הוא אחד מבתי הכנסת החשובים בצפון מזרח טהראן. הוא נמצא ברחוב מוגדאם, בשכונת באג' סבא ברובע השביעי של טהראן.
שכונת באג' סבא הייתה בעבר אזור שקט ששכן מחוץ לעיר, בו התגוררו משפחות המלוכה. כיום השכונה קרובה מאוד למרכז העיר ואפשר למצוא בה מסעדות רבות, בתי קולנוע, מוזיאונים ותיאטראות.
בית הכנסת הוקם על ידי קבוצת יהודים משכונת באג' סבא, ראשית בביתו של יהודי בשם סולימאן רזאגי, שהתגורר ברחוב מוגדאם, ולאחר מכן בביתו של שכנו סלים קרנדיאן. בשל גידול הקהילה, ועד הקהילה החליט לרכוש, בסיועו הכספי של הנדבן אשמון נומן, חלקת קרקע בקרבת מקום לשם הקמת מבנה שיכלול בית כנסת ומרכז תרבות.
בין השנים 1951 - 1952 נבנה בניין גדול בן שתי קומות, בשטח של 1,995 מ"ר. בקומה העליונה יש בית כנסת בעל קיבולת של 300 איש. בקומת הקרקע יש בית כנסת קטן יותר בעל קיבולת של 150 איש.
בנוסף לכך נבנו שש כיתות לימוד, מסעדה, אולם אירועים ומרכז תרבות הכולל ספרייה.
רבו של בית הכנסת היה במשך שנים רבות הרב יוסף המדאני כהן, לימים רבה הראשי של יהדות איראן.
בחודשי החורף של שנת 2016 בית הכנסת התמוטט בשל נזקי מזג אוויר שהצטברו במשך שנים רבות. דר' הומאיון שמח, נשיא אגודת יהודי טהראן, קיבל את אישור הוועד המנהל של האגודה לבניית מבנה חדש עבור בית הכנסת. עד לבניית בית הכנסת החדש הוקם בחצר בית הכנסת מבנה זמני.
הערות שוליים

↑  Monica Mereu, Women’s Memories of Oudlājān
↑  Bagh-e saba district of tehran, Rent Tehran Home - Furnished Apartment Rental in Iran, ‏2019-08-16 (באנגלית)
↑  7dorim_Admin, בית הכנסת באג' סבא, באתר فرهنگ یهودیان ایران, ‏2020-11-11 (בפרסית)
↑  7dorim_Admin, Dr. Homayoun Sameyah, Iranian Jewish Culure, ‏2021-08-16 (באנגלית בריטית)
אמנות חזותית - מונחים

רשימת מונחים בתחומי האמנות החזותית. הרשימה כוללת מונחים בתחומי האמנויות השונות. לצד המונח מופיע צורת התעתיק שלו באנגלית או בשפת המקור. למונחים בתחומי האדריכלות ראו גם: "אדריכלות קלאסית - מונחים" ו"אדריכלות גותית - מונחים".
תוכן עניינים:
א - ב - ג - ד - ה - ו - ז - ח - ט - י - כ - ל - מ - נ - ס - ע - פ - צ - ק - ר - ש - ת
א

אוצר – אדם האחראי על דברים יקרי-ערך. האוצר נושא אף תפקיד של מפקח, מנהל במוזיאון או גלריה ובתפקידים דומים.
אוריגמי (ביפנית: 折り紙) – אמנות קיפולי נייר.
אורנמנט או אורנמנטיקה – מוטיב עיטורי, לעיתים מופיע כדגם עיטורי (כמו בערבסקה).
איור או אילוסטרציה (באנגלית: Illustration) – תוספת ליצירה כלשהי במטרה לשפוך עליה אור מעבר למה שהאמן ביטא ביצירתו. בדרך כלל הכוונה לרישום המלווה טקסט ספרותי.
אימפסטו (באנגלית: Impasto) – מושג מתחום הציור, המתאר אופן שימוש בצבע סמיך בשכבות עבות.
איקונוגרפיה – מחקר הסמלים, הדימויים ואופני התיאור באמנויות השונות בתקופה מסוימת.
אלקיד (באנגלית: Alkyd) – סוג של פוליאסטר המשמש כציפוי דקורטיבי הנוצר מערבוב של אלכוהול אנהידריד.
אמבלמה (Emblem) – סוג של סמל הנתון במסגרת מעוגלת.
אמולסיה (Emulsiom) – חומר רגיש לאור המשמש לציפוי סרטי צילום.
אמייל (טכניקה) (באנגלית: Enamel) – חומר צבעוני הנוצר מהתכת אבקת זכוכית על שכבת מצע (כגון מתכת, זכוכית, קרמיקה, או אבן).
אנדרטה (באנגלית: Monument) – פסל, פסל סביבתי, מיצג או מבנה המוצב במקום מסוים, שמטרתו היא להנציח אישים חשובים, מאורעות היסטוריים וכדומה.
אסמבלאז' (באנגלית: Assemblage) – טכניקה אמנותית בה יוצרים אובייקט תלת-ממדי מחיבור של חפצים שונים. האסמבלאז' יכול לתפקד כפסל חופשי בחלל או כתבליט.
אקואפסטו (באנגלית: Aquapasto) – סוג של מדיום המשמש לעיבוי צבעי מים או גואש.
אקווטינטה (Aquatint) – טכניקה של דפוס שקע, וריאציה של טכניקת התצריב.
אקריליק – צבע מהיר-התייבשות הכולל פיגמנטים שעורבבו בתחליב רזין אקרילי.
ב

בריקולאז' (בצרפתית: Bricoler) – מונח מתחום האסתטיקה, עשייה מתוך אלתור, חיבור באמצעות כלים שלא נועדו בהכרח לעבודה זו.
בובת מניקין לציור – כלי עזר לציירים בדמות אדם קטן בדרך כלל עשוי מעץ.
בלוק ציור.
ג

ג'סו (Gesso) – שכבת בסיס הנמרחת על בדי ציור (קנבס) ועשויה מסידן פחמתי המעורבב עם דבק ארנבות.
גואש (Gouache) – סוג של צבעי מים בעלי גוון אטום. כמו צבעי מים אחרים, צבעי גואש מורכבים מפיגמנט, חומר עיבוי (בדרך כלל גומי ערבי), ומים.
גרונד (Grund) – צבע יסוד בציור.
גרלנדה – מוטיב עיטורי של עלים או פרחים המסודרים בצורה של שרשרת או חישוק.
גרפיט (Graphite) – חומר קשה המבוסס על פחמן, משמש כאמצעי לרישום.
גרפיטי – ציורים, איורים או כתובות המצוירים על קירות במרחב ציבורי.
גרפיקה (Graphics) – שם כולל לאמנויות שעיסוקן המרכזי הוא בתיאור צורות וקווים – כגון טיפוגרפיה, הדפס, צילום וכדומה.
גשטלט (בגרמנית: Gestalt) – תבנית כוללת הנובעת מצורתו הכללית של אובייקט ולא מפרטיו.
ד

דולמן (Dolman) – מצבה או אנדרטה מתקופת האבן הבנויה מאבן שטוחה גדולה.
דיפטיכון (Diptychon) – יצירה המורכבת משני חלקים מחוברים.
דופלקס (חומר) או קרטון דופלקס (Duplex Carton) – סוג של קרטון בעל מרקם שונה בכל צד.
דיו
דיורמה (Diorama) – תצוגה מלאכותית של סביבה או מקום בה מתבוננים דרך פתח והמעניקה אשליה של מרחב תלת־ממדי.
דפוס בלט (Relief prints) – כינוי לשיטת דפוס בה הדימוי המודפס בולט מתוך לוח ההדפסה כמו בתבליט.
דפוס שטח (Planographic) – כינוי לשיטת דפוס בה הדימוי המודפס מוטבע באופן ישיר, כגון הדפס משי, הדפס אבן.
דפוס שקע (Intaglio) – כינוי לשיטות הדפס כגון תחריט, בהן נחרט רישום על משטח ההדפסה כבמעין תשליל. רישום זה מועבר בעזרת מכבש דפוס אל משטח ההדפסה.
דקולאז' – יצירת אמנות הנוצרת על ידי פירוק של חומרים קימים כגון קילוף שכבות של כרזות מודבקים.
ה

הדפס (Printmaking) – שם כולל ליצירת אמנות שנוצרה על ידי צייר או גרפיקאי באמצעות טכניקת דפוס.
הדפס אבן או ליטוגרפיה (Lithography) – שיטת הדפסה בה מצויר על גבי אבן הדימוי בעזרת פגמנט ושמן, והוא מועבר במכבש דפוס אל משטח הדפסה.
היבריד (Hybrid) – בן כילאיים, מורכב מכמה גופים שונים כגון ספינקס וחיות מיתולוגיות אחרות.
היסטוריציזם (Historicism) – גישה פילוסופית לפיה יש לתאר ולפרש את ההיסטוריה במונחים של העבר. באמנות הציור ההיסטוריציסטי נוטה לאמץ מוטיבים ודרכי הבעה הלקוחים מן העבר.
הירוגליפים או כתב הירוגליפי – כתב תמונות.
הזהבה – עיטור ציור או פסל בפיסות זהב דק הנקרא "עלה זהב".
הלניזם (Hellen'ism) – תרבות הממוזגת שנוצרה במזרח אגן הים התיכון מן התרבות היוונית העתיקה.
הפשטה – תהליך המפחית מתכונות מסוימות של אובייקט כדי להבליט תכונות אחרות שלו.
הרואין שיק (Heroin Chic) – מראה חיוור ושדוף אשר אומץ בסוף המאה ה-20 בתצלומי אופנה.
הרמוניה – התאמה בין חלקי היצירה והיחס ביניהם.
הקצרה – טכניקה לתיאור עומק על משטח דו־ממדי, בה אובייקט מוצג בכמה מישורים אל מול נקודת המבט של האמן (לדוגמה – רישום של אדם שידו מושטת אל עבר בצופה).
ו

ויזואלי – חזותי, קשור לראייה.
ויטראז' – (Vitrage) אמנות המשתמשת בלוחות זכוכית שקופות או צבעוניות לשם יצירת דימוי עיטורי.
ויטרינה – (Vitrine) חלון ראווה או מתקן להצגת יצירות אמנות.
ויניטה (בצרפתית: Vignette) עיטור בראש ספר או עמוד, לעיתים האות הראשונה מעוטרת וגדולה יותר.
ורטיקלי – (Vertical) ניצב, אנכי.
וריאציה – (Variation) דבר שונה, המבוסס על מקור הדומה לו.
ורניסאז' – (בצרפתית: Vernissage) הצגת בכורה של יצירת אמנות או פתיחת תערוכה.
ורניש – (Varnish) לכה, חומר שקוף היוצר שכבת הגנה על משטח הציור.
ורסיה – (Version) נוסח, עיבוד או גרסה שונים מעט.
ז

זום (Zoom) – צילום תקריב. בצילום גם סוג של העדשה; בקולנוע יש גם שוט מתקרב (זום אין) ושוט מתרחק (זום אווט).
ז'ורנל (בצרפתית: Journal) – כתב עת או מגזין.
ז'אנר (Ganre) – סוגה של יצירת אמנות (בספרות – רומן, שירה וכדומה; בקולנוע – סרט מתח, קומדיה וכו').
ציור ז'אנר – יצירת אמנות המתארת את חיי היום יום.
ח

חיתוך עץ (Woodcut) – שיטת הדפסה במ נחרט רישום על גבי לוח עת כתשליל. דימוי זה מועבר בעזרת מכבש דפוס אל משטח ההדפסה.
חרט (לדיו) – מכשיר חד, דמוי קולמוס, בעזרתו רושמים קווים.
חֶרֶט לתחריט (באנגלית: Burin) – מכשיר חד בעזרתו חורצים את לוח ההדפסה.
חתך הזהב – ראו יחס הזהב.
ט

טבע דומם – כינוי לנושא ציור נפוץ במיוחד המציג לרוב פירות או עצמים אחרים מן הצומח יחד עם חפצים דוממים שונים. נושא הציור מקובל מאוד בלימוד ציור אך גם קיימים ציורי טבע דומם מפורסמים מאוד שצוירו על ידי מיטב האמנים לדורותיהם.
טוניקה (Tunic) – בגד יווני ורומי.
טורסו (Torso) – פלג הגוף העליון ללא ראש וגפיים.
טוש (בגרמנית: Tusche) – סוג של דיו שחור שמקורו באסיה. משמש גם ככינו לעטים עשויים פלסטיק שבתוכם חומר ספוגי (לעיתים לֶבֶד) טבול בצבע.
טוש סיני או שיחור סיני (בגרמנית: Chinesische Tusche) – סוג של דיו שחור מובחר המשמש לציור במכחול או בחרט.
טיכה (Tyche) – דמות נשית בפיסול או בציור המשמשת כאלגוריה. לכל עיר בעת העתיקה הייתה "טיכה" שייצגה אותה.
טימפנון (Tympanum) – אלמנט אדריכלי קישוטי המופיעה בחזית של בניינים חשובים והוא מעוטר בפסלים ותבליטים.
טיפוגרפיה (Typography) – אמנות סידור הדף באמצעות אותיות ומספרים וארגונם בעזרת קומפוזיציה ועיצוב אותיות הטקסט עצמו.
טכניקה (Technigue) – תהליך או אמצעי פעולה.
טמפרה (Tempera) – טכניקת ציור בה תערובת הפיגמנט מעורבבת עם חלמון ביצה מהול במים המשמש כמדיום מקשר.
טריפטיכון (Triptych) – יצירת אמנות, בדרך כלל ציור או תבליט, העשויים משלושה חלקים המצורפים זה לזה.
טרפנטין
י

יחס הזהב (Golden Ratio) – יחס מתמטי ( \phi ={\frac {1+{\sqrt {5}}}{2}}=1{.}618\dots ) בו נעשה לעיתים שימוש בתכנון קומפוזיציה של יצירה. היחס בקירוב הוא כשליש המידה לעומת שני שלישים.
ל

לונטה (Lunette) – צורה של חצי עיגול, מלא או ריק, הממוקמת בין קשת לבין דלת או פתח.
ליטוגרפיה או הדפס אבן – טכניקת דפוס בה משמשת אבן כלוח ההדפסה.
מ

מדיה (אנ') – צורת הרבים של המילה "מדיום", החומרים והטכניקות בהן אמן משתמש ליצירה.
מחווה (Homage) – יצירת אמנות המצטטת את יצירתו או סגנונו של אמן חשוב תוך הערכה וכבוד לעבודתו. המושג קיים בתחומי האמנות החזותית כמו גם בתחום המוזיקה, הקולנוע, הספרות ועוד.
מחווה (Gesture) – כינוי לתהליך עיצוב החומר ביצירה כגון אופן הציור במכחול ואופן הנחת הצבע על מצע הציור.
מחזור (Cycle) – סדרה של יצירות אמנות (לרוב ציורים) המתארים נושא משותף, כגון "חייו של ישו".
מחק (Eraser) – כלי כתיבה המשמש למחיקת כתיבה בעיפרון. המחק עשוי בדרך כלל מגומי.
מחק פחם (Kneaded Eraser) – כלי כתיבה המשמש לשם מחיקת פחם מנייר. המחק האלסטי סופג לתוכו את חלקיקי הפחם.
מימזיס (Mimesis) – ביטוי מתחום האסתטיקה שמקורו ביוונית המשמש לתיאור הקשר בין היצירה למושא היחס שלה בטבע.
מיניאטורה (Miniature) – יצירת אמנות קטנת ממדים. לעיתים היא מהווה דגם של יצירת אמנות גדולה יותר.
מיצב (Installation) – סוג של פיסול המדגיש את היחס שבין הסביבה אל היצירה הפיסולית. לעיתים הוא מורכב ממספר פריטים העשויים בטכניקות מגוונות.
מיצג (Performance) – סוג של אמנות המשלבת בין אלמנטים תיאטראלים לבין אלמנטים מן האמנות החזותית.
מיקרוגרפיה (Micrography) – סוגה אמנותית היוצרת דימוי ויזואלי מתוך טקסט ספרותי.
מכחול – מכשיר דמוי מקל שבקצהו שערות או סיבים המשמשים למריחת צבע על גבי משטח.
מצוטינט (Mezzotint) – טכניקה של דפוס שקע.
ס

סקו או פרסקו סקו (Fresco-secco) – טכניקת ציור בה צבע על בסיס מים נמרח על גבי טיח יבש. לעיתים משמש כשלב תיקונים של טכניקת הפרסקו.
סימטריה (Symmetry) – יחס של זהות בין שני חצאים בחפץ או ביצירה.
ספומאטו (באיטלקית: Sfumato) – מונח שטבע לאונרדו דה וינצ'י לטכניקת ציור בה יש מעבר מדורג וזהיר מאוד מגוון לגוון או מצבע לצבע, עד שקשה להבחין בשלבים.
ספיה (Sepia) – נוזל חום המופק מדיונון. משמש להדפס וגם ככינוי לגוון הדפסה חום של תצלומים.
ספנדראל.
סקיצה (Sketch) – רישום המעביר את הקווים הכללים של אובייקט. לעיתים משמשת הסקיצה כשלב תכנון בתהליך היצירה.
סכין פלטה – כלי ציור.
ע

ערבסקה (בצרפתית: Arabesque) – מוטיב עיטורי (אורנמנט) המזוהה עם האמנות המוסלמית.
עיפרון
עיפרון מסיס במים
עיפרון צבעוני